"Darba kont il-futur" – Cameron
Applawż qawwi u standing ovation għal David Cameron mill-Konservattivi Ingliżi wara li wieġeb l-aħħar sensiela ta' mistoqsijiet fil-Parlament bħala Prim Ministru. Issa jmissu jmur il-palazz Buckingham sabiex jagħti r-riżenja tiegħu lir-Reġina. Huwa rrapportat jgħid lill-membri parlamentari li se jħoss in-nuqqas tal-appoġġ tal-folla. Huwa semma l-kisbiet tiegħu u qal li kien hemm ħafna mumenti sbieħ ħafna f'dawn is-sitt snin li fihom serva. Theresa May, s'issa responsabbli mill-affarijiet interni, qed tħejji biex tieħu post Cameron. Hija mistennija tagħżel il-membri li se jkunu qed jaħdmu magħha fi żmien qasir. Cameron qal li bi ħsiebu jibqa' fil-ħajja pubblika. Fost l-aħħar kliem li tenna, kienu dawk li darba qal lil Tony Blair: "I was the future once". B'ton ċajtier qal li kien mistoqsi 5,500 u se jħalli f'idejn ħaddieħor jiddeċiedu kemm minnhom wieġeb. REUTERS – Theresa May li se ssir it-tieni Prim Ministru mara aktar tard illum.